बिथांजो लथ्रि नार्जारिआ 1 नं लादांगुरि गामिनि थागिबि सासे बर’ आइजो । बिनि फिसाइनि मुङा रुंसारि गरगे नार्जारि। दुखुनि बाथ्रा दि, फिसाज्लाफोरा फरायफुबाय थानाय उन्दै उन्दै समावनो आंगोनि फिसाइआ 1999 मायथाइनि दिसेमबर दानाव अबथिरा जिउ गोमायो। बिनि उनाव फिसा सानैखौ लानानै गावनो गासै बिबानखौ रुजुनानै लानो गोनां जायो। फारसेथिं नख’रनि रांखान्थियारि हालोदआबो मोजां नङामोन। आबादारि जिउ राहाजोंसो सोलिबोनाय मोनसे नख’रमोन। थेवबो गावनि गियान, गुन आरो गोसोनि बोलोखौ लानानै गोबां जेंनाफोरनि गेजेरजों मोगा-मोगि जाबोनांनानै फिसा सानैखौ हारसिंयै फोरोंनो थाखाय जुजिबोदोंमोन। नख’रनि जा इसे हा दंमोन, बेखौ बनदक होनानैब्लाबो, रां दाहार लाबायनानैबो फोरोंनो आरो नख’र दैदेननो गोनां जादोंमोन। बिदिनो फिसाज्ला गेदेर मुस्रि मनतु नार्जारिआ 2005 मायथाइयाव  HSLC आनजादआव 1थि मासि लानानै  उथ्रियो आरो 2007 मायथाइयाव science आयदायाव HS आनजाद उथ्रिनो हायो। बेनि उनावनो 2008 मायथाइयाव Indian Army नि technician बिफानाव साख्रि मोनो। बेनिफ्राय नख’रनि रांखान्थियारि हालोदआबो इसे हां मोनो आरो बेनो बिनि नख’रनि रांखान्थियारि हालोदनि दिंग्राइ बिन्दो (turning point) जानानै फैयो।